DA wend hom tot grondwethof oor debat | Nuus24
DA wend hom tot grondwethof oor debat
Hof verwerp DA se aansoek oor Zuma-debat
Mosie van wantroue teen Zuma gestuit
ANC wil eers in 2013 debat voer
Johannesburg – Die Demokratiese Alliansie gaan 'n dringende aansoek om appèl by die konstitusionele hof indien oor sy voorgestelde mosie van wantroue teen pres. Jacob Zuma.Lindiwe Mazibuko, DA-leier in die parlement, het gesê die party se regspan gaan so gou as moontlik aansoek doen om appèl.Regter Dennis Davis het Donderdagmiddag in die Wes-Kaapse hooggeregshof die DA se aansoek verwerp om die speaker van die parlement te dwing om 'n debat te skeduleer oor die mosie van wantroue teen Zuma.Davis het in sy uitspraak gesê daar is tekortkominge in die reëls van die Nasionale Vergadering, maar het bevind dat die hof nie kan inmeng by die parlement se bedrywighede nie.Die aansoek vir die dringende interdik is verlede Vrydag deur die DA se parlementêre leier, Lindiwe Mazibuko, namens 'n groep opposisiepartye ingedien.Die ANC het vroeër gesê hy is bereid om die mosie van wantroue in Februarie in die parlement te debatteer, het RSG Woensdag berig.Die ANC se hoofsweep, Mathole Motshekga, het gesê dit sal ná die president se staatsrede gedoen word. – Volg Nuus24 op Twitter
Lees meer oor: jacob zuma | politiek | sa politiek | da | anc VOLGENDE OP NUUS24X
Nelspruit JobsPort Elizabeth JobsCape Town Jobs
Accounting JobsMarketing JobsInsurance Jobs